Keskustelu:Douppaus

message: Ehdotan artikkelin "douppaus" siirtämistä uudelle nimelle Doping (puolijohde).  Vrt. en:doping (semiconductor) Jawacz 14. joulukuuta 2008 kello 17.04 (EET)
replies: text: Kannatetaan. --Styroks 14. joulukuuta 2008 kello 18.50 (EET)
replies: text: :Minusta tämä artikkeli pitäisi palauttaa vanhalle nimelle. Doping ei ole suomea. Douppaus on ammattisana, jolla tarkka merkitys. Aivan samanlainen vieraista kielistä väännetty sana on prässäys. Housuja ei paineta tai puristeta vaan ne prässätään. Vilkapi 23. helmikuuta 2012 kello 17.49 (EET)
replies: text: ::Niinkuin yllä todetaan douppaus on ammattislangia.  Kirjallisuudessa puhutaan yleensä dopingista ja wikipedia on tarkoitettu suurelle yleisölle. Siksi vakiintuneen suomennoksen puuttuessa yleiskielestä ehdotan nimen pitämistä nykyisessä muodossa.  Jawacz 23. helmikuuta 2012 kello 20.08 (EET)
replies: text: :::Doping suomenkielessä tarkoittaa ihan eri asiaa kuin douppaus. Kun laittaa googleen haun sanoilla puolijohde ja douppaus, niin näkee heti, että suomenkielinen ammattikirjallisuus käyttää sanaa douppaus ja se ei ole ammattislangia sen enempää kuin vaikka devalvointi tai yllä antamani esimerkki prässäys. Vilkapi 23. helmikuuta 2012 kello 20.34 (EET)
replies: text: ::::Sanapari "puolijohde doping" tuottaa Googlessa suomenkielisiltä sivuilta 3000 osumaa, sanapari "puolijohde douppaus" tuottaa reilut 200 osumaa. Yksinään sekä "doping" että "douppaus" tuottavat pääasiassa urheilun lieveilmiöihin liittyviä artikkeleita. Jawacz 23. helmikuuta 2012 kello 20.54 (EET)
replies: text: :::::Katsoisitko tarkemmin "puolijohde doping" haun tuloksia. Ne ovat pääasiassa konekäännöksiä tai viittauksia wikipedia-artikkeliin. En löytänyt kuin yhden tieteellisen julkaisun, joka sekään ei käyttänyt sanaa doping vaan seostaminen. Sen sijaan "puolijohde douppaus" haku tuottaa runsaasti oppimateriaalia. Vilkapi 23. helmikuuta 2012 kello 21.05 (EET)
replies: text: ::::::Douppaus tarkoittaa vieraan materiaalin seostamista kiinteään aineeseen diffuusion avulla ja tässä prosessissa diffuusiota voidaan nopeuttaa lämmöllä, plasmalla tai paineella. Esimerkkejä vanhoista douppausprosesseista ovat suolaus ja kankaiden värjäys. Kun kinkkua, kaloja tai juustoa suolataan, niin suola joko ripotellaan pinnalle tai ne laitetaan suolaliuokseen, jolloin suola siirtyy liukenemalla näiden sisään. Kun suolaa lisätään keittoon, niin silloin sekoitetaan tai seostetaan, mutta kiinteää ainetta ei voi sekoittaa. Värjäyksessä kangas kastetaan väriseokseen tai keitetään siinä, jolloin väri imeytyy kankaaseen. Ruotsin döpa (dop) merkitsee kastamista ja englannin dope sanalla on harvinaisempi merkitys kyllästysaine, tahmea voide. Tämä puolijohteiden douppaus on vanhan teknisen menetelmän, kastamisen, yksi uusi muoto. Teknistieteellisenä terminä se määrittää tarkkasti prosessin. Yllä olevassa keskustelussa ei ole ollut muita vastustavia argumentteja kuin vakiintuneen suomennoksen puuttuminen. Puolijohteista puhuttaessa douppaus-sanaa on käytetty 50 vuotta, joten se on vakiintunut kuten google-hakukin osoittaa. Kemiantekniikassa näytetään douppaus sanaa käytettävän laajemmassakin merkityksessä kuin vain  puolijohteista puhuttaessa, kuten avaruuskemistikin tekee. Urheilun doping on siis eri asia kuin teknistieteellinen termi douppaus. Tämän vuoksi ehdotan tämän artikkelin siirtämistä nimelle "douppaus (puolijohde)". Vilkapi 26. helmikuuta 2012 kello 11.24 (EET)
thread_title:  Artikkelin nimi